蔣祖曼身水身汗被求婚 爆黃智賢練出零汗神功
2024年04月09日 18:15
東網電視
更多新聞短片
藝人蔣祖曼(Joman)與黃智賢(Ben)於無綫新劇《逆天奇案2》有場浪漫船上求婚戲,雖然氣氛看似浪漫,但實情拍攝過程相當辛苦,Joman受訪時透露:「當日天氣係超級無敵熱,雖然我着到唔係好厚,但我真係好大汗,拍到身水身汗,反而阿Ben好犀利,仲要着西裝三件套,但佢真係完全冇汗出,佢話拍古裝拍到已經習慣熱嗰種感覺,已經冇汗出,呢啲真係經驗嚟,我都好希望練到冇汗出!」
講到今輯與Ben再續前緣,Joman直言雙方已有默契:「上輯比較着重角色工作上面嘅嘢,今輯重點就喺感情上面,所以同Ben會多啲親密戲,佢不嬲都照顧拍檔,戲內戲外都會幫你諗埋,所以同佢拍嘢係好開心同放心。」另外,劇中打戲連場的Ben在社交網上載健身相,相中的他半裸上陣大晒爆肌身材,並留言:「練的是身體;磨的是鬥志!為新角色裝備自己!」結果貼文勁吸逾5千贊好,圈中好友楊茜堯、袁偉豪、陳煒等也紛紛留言大讚。